पाएं अपने शहर की ताज़ा ख़बरें और फ्री ई-पेपरडाउनलोड करें
कोटा । राजस्थान माध्यमिक शिक्षा बोर्ड अजमेर द्वारा गुरुवार को 10वीं बोर्ड के रिजल्ट में कुल 15 रैंक पर 17 छात्रों में से 10 स्थानों पर बेटों ने एवं सात स्थान पर बेटियों ने बाजी मारी हैं। रिजल्ट पिछले साल से दो प्रतिशत घटकर 60 प्रतिशत रह गया हैं। स्टेट मेरिट में कोटा जिले से तीन छात्रों ने स्थान बनाया है। इसमें गवर्नमेंट सीनियर सैकंडरी स्कूल दादाबाड़ी की छात्रा शामिल हैं।
छात्रा राखी अग्रवाल को सातवीं रैंक (96.50 प्रतिशत), ममता चिल्ड्रन सीनियर सैकंडरी स्कूल विज्ञान नगर के क्षितिज अग्रवाल 11 वीं रैंक (95.83) एवं ज्योति बाल सीनियर सैकंडरी स्कूल सांगोद के कल्पित पोकरा को 14 वीं रैंक (95.33) मिली हैं।
शाम को बिजली गुल एवं सर्वर धीमा चलने से छात्रों को साइबर कैफे एवं बोर्ड की वेबसाइट पर रिजल्ट देखने में कुछ देर के लिए दिक्कतें हुई। मेरिट में आए कुछ छात्रों ने आईआईटीयन बनने एवं डॉक्टर बनने की इच्छा जाहिर की हैं।
अस्पताल में भर्ती अमित जांगिड़ को फोन पर बधाइयां मिलती रही, पर वह बात करने की स्थिति में नहीं था। इधर, राखी अग्रवाल दादाबाड़ी सब्जीमंडी में दुकान लगाने वाले अपने पिता के काम में हाथ बंटाती हुई। गुरुवार को १०वीं के रिजल्ट में ये दोनों बच्चे स्टेट मेरिट में टॉपर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn